Ryan Paris
Ryan Paris, születési nevén Fabio Roscioli (Róma,  1953. március 12. –) olasz énekes-dalszerző.

Az 1983-as "Dolce Vita" című slágerével szerzett hírnevet magának, a dal szerzője és producere Perluigi Giombini volt.

A "Dolce Vita" az Egyesült Királyságban jelent meg a Carrere Records kiadótól, és az RCA kiadó forgalmazta. 10 hétig volt az angol kislemezeladási toplistán, az 5. helyet megszerezve.

Paris további lemezeket adott ki a 80-as évek közepén és a 90-es években, de nem tudta felülmúlni az első slágerének a sikerét. 2010-ben visszatért az "I wanna love you once again" című új dallal, aminek a szövegét és a dallamát is ő szerezte. A dal népszerűvé vált a 80-as évekbeli rajongói körében. 2010 végén társproducerként kiadta a "Dolce Vita"-nak egy remix változatát, ami az 54. helyet érte el a hivatalos francia club charton.

2013-ban jelent meg "Sensation of Love" című új dala, amit ismét Ryan szerzett és a producere is ő volt, viszont egy bolgár énekesnő adta elő. A 15. helyet sikerült megszereznie a hivatalos bolgár lemezeladási listán. A dal 80-as évekbeli verziója az első helyet szerezte meg több mint 60 rádiócsatornán világszerte 2014 márciusában, társproducere Paris volt és Paris énekelte duettpartnerével, Valerie Florral.

Diszkográfia

Nagylemezek

 Ryan Paris (1984)
 I Successi (2000)
 The Best Of (2002)
 Dolce vita (2004)
 Let’s Do It Together (2004)
 Don't Let Me Down (2004)

Kislemezek

 1983: Dolce Vita
 1984: Fall in Love
 1984: Paris on My Mind
 1984: Bluette
 1985: Harry’s Bar
 1988: Besoin d’amour
 1989: Dolce Vita (Remix)
 1991: Dolce Vita / Fall in Love
 1992: The Beat Goes On
 1993: Don’t Let Me Down
 1994: Mr. Jones
 1995: It’s My Life (Gen 64 feat. Ryan Paris)
 1997: Only for You (Favilli feat. Ryan Paris)
 1999: Dolce Vita ’99
 2009: Dolce Vita (re-master)
 2010: I Wanna Love You Once Again
 2010: In Love Again
 2011: Tiki–Tiki–Tiki
 2012: Parisienne Girl (80’s Remix)
 2013: Sensation of Love
 2013: Yo quiero amarte una vez mas
 2015: Together Again

Jegyzetek

Fordítás
 

Olasz énekesek
Olasz zenészek
1953-ban született személyek
Élő személyek